**Tisztelt Lakosság!**

Az alábbiakban szeretném ismételten felhívni a lakosság figyelmét a szennyvízcsatorna hálózatra való rákötéssel összefüggő kibocsátói kötelezettségre:

Üllés Nagyközség belterületén kiépítésre került a közműves szennyvízcsatorna hálózat, amelyre a víziközmű-szolgáltatásról szóló 2011. évi CCIX. törvény 55. § (1)-(2) bekezdése értelmében ***az ingatlan tulajdonosa*** *- ha törvény vagy kormányrendelet másként nem rendelkezik -* ***köteles az ingatlant a víziközmű-rendszerbe beköttetni és a víziközmű-szolgáltatást igénybe venni.***

***Azon Kibocsátót, aki a műszakilag rendelkezésre álló közcsatornára nem köt rá, talajterhelési díjfizetési kötelezettség terheli a*** környezetterhelési díjról szóló 2003. évi LXXXIX. törvény értelmében.

A  **talajterhelési díj mértéke: 1.800,- Ft/m3.**

A talajterhelési díjról szóló 8/2015. (VI.26.) önkormányzati rendeletünk alapján **2017. május 31.** napjáig van mód arra, hogy talajterhelési díj fizetési kötelezettség nélkül rákössenek az ingatlantulajdonosok a szennyvízcsatorna-hálózatra.

*Az az ingatlantulajdonos, Kibocsátó, aki ezt a jogvesztő határidőt elmulasztja, a rákötés napjától visszamenőlegesen* 2016. január 24. napjáig, talajterhelési díjat köteles fizetni, amely igen nagy összegű (akár százezres nagyságrendű) díjfizetési kötelezettséget is jelenthet (*vízdíj számlákon elszámolt vízmennyiség m3-ben szorozva 1.800,- Ft*) a későbbiekben.

**Kérem az érintett ingatlantulajdonosokat, hogy fenti határidőig tegyenek eleget kötelezettségüknek!**

**Üllés, 2017. március 16.**

 **Tisztelettel:**

 **Dr. Borbás Zsuzsanna**

 **jegyző**